کانادا‌-داکی کبک اونیورسیته‌سینین حیاتا کئچیردیگی بیر آراشدیرما، دوزنلی اولا‌راق یئر کؤکی یئمه‌نین آغجیر سرطانینا قارشی تأثیرلی اولدوغونو آشکار ائدیب.
آراشدیرمایا گؤره، یئر کؤکونون ترکیبینده اولان کاروتنوئید آدلی ماده و ج ویتامینی، سرطانین اینکیشاف ریسکینی اهمیت‌لی درجه‌ده آزال‌دیر. آراشدیرما قروپونون رهبری پروفسور مارتین شارک، بو موضوع باره‌سینده اطراف‌لی معلومات وئردی: "سون زامان‌لار توتون محصول‌لاری‌نین ایستیفاده‌سینده اولدوقجا بؤیوک آرتیم موشاهیده اولونور. بو ایسه، چوخ منفی بیر حال‌دیر. سیگار باشدا، آغجیر سرطانی اولماقلا بیر چوخ خسته‌لیگه سبب اولور.
آپاریلان سون آراشدیرما ایسه، طبیعی یوللا بو سرطانین قارشینی آلماغین مومکون‌لوگونو آشکار ائتدی".
آراشدیرماچی‌لار کاروتنوئید آدلی ماده‌نین ساری، قیرمیزی، نارینجی و یاشیل قیدا‌لارا رنگ وئردیگینی و بعضی سبزه، میوه‌لرده ده موجود اولدوغونو ایفاده ائتدی‌لر.
